PARTI III. - FORMOLI TA’ INFORMAZZJONI SUPPLIMENTARI

|  |
| --- |
| Parti III.1.B  Formola ta’ Informazzjoni Supplimentari Aġġornata\* dwar skemi ta’ għajnuna għall-investiment reġjonali  \* għadha ma ġietx adottata formalment |

Din il-formola ta’ informazzjoni supplimentari ma hijiex obbligatorja. Madankollu, huwa rrakkomandat li din timtela, flimkien mal-formola “Informazzjoni ġenerali”, għan-notifika ta’ kwalunkwe skema ta’ għajnuna għall-investiment koperta mil-Linji Gwida dwar l-għajnuna reġjonali mill-Istat applikabbli mill-1 ta’ Jannar 2022 (RAG)[[1]](#footnote-1).

|  |
| --- |
| Ambitu |

* 1. Ir-raġunijiet għan-notifika tal-iskema minflok ma ġiet implimentata skont ir-Regolament għall-Eżenzjoni Ġenerali Sħiħa (“GBER”)[[2]](#footnote-2) jew ir-Regolament *de minimis*[[3]](#footnote-3):

In-notifika hija relatata ma’ skema settorjali. F’dan il-każ, jekk jogħġbok indika s-settur kopert mill-iskema (il-kodiċi NACE):

|  |
| --- |
| … |

Oħrajn. Jekk jogħġbok, speċifika:

|  |
| --- |
| … |

* 1. L-ambitu tal-iskema notifikata
     1. Jekk jogħġbok ikkonferma li l-bażi ġuridika għall-iskema notifikata tinkludi obbligu li l-Kummissjoni tiġi nnotifikata dwar għajnuna individwali mogħtija lil benefiċjarju f’każ li l-għajnuna mis-sorsi kollha taqbeż il-livell limitu ta’ notifika individwali stabbilit fir-Regolament għall-Eżenzjoni Ġenerali Sħiħa (“GBER”) għall-għajnuna għall-investiment reġjonali (il-paragrafu 22 tal-RAG)

Jekk jogħġbok ipprovdi r-referenza għad-dispożizzjoni rilevanti tal-bażi ġuridika:

|  |
| --- |
| … |

* + 1. Jekk jogħġbok ikkonferma li l-bażi ġuridika għall-iskema notifikata tinkludi obbligu li l-Kummissjoni tiġi nnotifikata dwar għajnuna individwali mogħtija lil benefiċjarju sakemm dan (1) ma jkunx ikkonferma li fis-sentejn ta’ qabel l-applikazzjoni għall-għajnuna, ma jkunx wettaq rilokazzjoni għall-istabbiliment li fih għandu jsir l-investiment inizjali megħjun u (2) ikun impenja ruħu li ma jwettaqx rilokazzjoni bħal din sa perjodu ta’ sentejn wara t-tlestija tal-investiment inizjali. (il-paragrafu 23 tal-RAG)

Jekk jogħġbok ipprovdi r-referenza għad-dispożizzjoni rilevanti tal-bażi ġuridika:

|  |
| --- |
| … |

* + 1. Jekk jogħġbok ikkonferma li l-iskema ta’ għajnuna notifikata tipprevedi li l-ebda għajnuna għall-investiment reġjonali ma hija se tingħata lil kategoriji ta’ kumpaniji u setturi elenkati hawn taħt? F’kull każ, jekk jogħġbok elenka id-dispożizzjoni rilevanti fil-bażi ġuridika tal-iskema.

|  |  |
| --- | --- |
| Kategoriji ta’ kumpaniji u setturi esklużi | Dispożizzjoni rilevanti fil-bażi ġuridika tal-iskema |
| Ditti f’diffikultà[[4]](#footnote-4) |  |
| Is-settur tal-azzar[[5]](#footnote-5) |  |
| Is-settur tal-linjite[[6]](#footnote-6) |  |
| Is-settur tal-faħam[[7]](#footnote-7) |  |
| Is-sajd u l-akkwakultura[[8]](#footnote-8) |  |
| L-agrikoltura[[9]](#footnote-9) |  |
| Proċessar u/jew kummerċjalizzazzjoni tal-prodotti agrikoli elenkati fl-Anness I tat-TFUE[[10]](#footnote-10) fi prodotti elenkati fl-Anness I |  |
| It-trasport[[11]](#footnote-11) |  |
| Il-broadband[[12]](#footnote-12) |  |
| L-enerġija[[13]](#footnote-13) |  |

|  |
| --- |
| Investiment inizjali, kostijiet eliġibbli u għajnuna |

* 1. **Tipi ta’ investimenti inizjali koperti mill-iskema**
     1. F’każ li l-iskema tkopri investimenti f’żoni “a” minn SMEs jew Intrapriżi Kbar[[14]](#footnote-14) jew investimenti minn SME(s) f’żoni “c” (il-paragrafu 45 tal-RAG), jekk jogħġbok speċifika l-kategorija/i tal-investiment inizjali kkonċernat(i) min-notifika (il-paragrafu 19(13) tal-RAG):

it-twaqqif ta’ stabbiliment ġdid

l-estensjoni tal-kapaċità ta’ stabbiliment eżistenti

id-diversifikazzjoni tal-output ta’ stabbiliment fi prodotti li qatt ma ġew prodotti fl-istabbiliment qabel

bidla fundamentali fil-proċess globali tal-produzzjoni tal-prodott(i) ikkonċernat(i) mill-investiment fl-istabbiliment

akkwiżizzjoni ta’ assi li jappartjenu għal stabbiliment li jkun għalaq jew li kien jagħlaq kieku ma nxtarax[[15]](#footnote-15).

* + 1. F’każ li l-iskema tkopri investimenti f’żoni “c” minn intrapriżi kbar, jekk jogħġbok speċifika l-kategorija/i ta’ investiment inizjali kkonċernat/i bin-notifika (il-paragrafu 19(14) u l-paragrafu 14 tal-RAG):

it-twaqqif ta’ stabbiliment ġdid

id-diversifikazzjoni tal-attività ta’ stabbiliment, bil-kundizzjoni li l-attività l-ġdida ma tkunx l-istess attività jew waħda simili[[16]](#footnote-16) għall-attività li kienet issir qabel fl-istabbiliment

l-akkwiżizzjoni ta’ assi li jappartjenu għal stabbiliment li għalaq jew li kieku kien jagħlaq kieku ma nxtarax, bil-kundizzjoni li l-attività l-ġdida li se ssir bl-użu tal-assi akkwiżiti ma tkunx l-istess attività jew waħda simili għall-attività mwettqa fl-istabbiliment qabel l-akkwiżizzjoni[[17]](#footnote-17)

* 1. **Kostijiet eliġibbli kkalkolati abbażi tal-kostijiet ta’ investiment**
     1. Meta l-kostijiet eliġibbli taħt l-iskema ikunu relatati ma’ assi tanġibbli (il-paragrafu 19(31) tal-RAG), indika jekk il-valur tal-investiment huwiex stabbilit bħala perċentwal tal-kostijiet tal-art, tal-bini u tal-impjant, tal-makkinarju u tat-tagħmir:

l-art

il-bini

l-impjant/il-makkinarju/it-tagħmir

Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika:

|  |
| --- |
| … |

* + 1. Ipprovdi referenza għad-dispożizzjoni rilevanti tal-bażi ġuridika li tistipula li l-assi akkwiżiti għandhom ikunu ġodda[[18]](#footnote-18)? (il-paragrafu 27 tal-RAG)

|  |
| --- |
| … |

* + 1. Jekk jogħġbok ipprovdi referenza għad-dispożizzjoni rilevanti fil-bażi ġuridika li tistipula li fil-każ tal-SMEs mhux aktar minn 50 % tal-kostijiet ta’ studji preparatorji jew tal-kostijiet ta’ konsulenza marbutin mal-investiment jistgħu jitqiesu bħala kostijiet eliġibbli (il-paragrafu 28 tal-RAG).

|  |
| --- |
| … |

* + 1. Jekk jogħġbok ipprovdi referenza għad-dispożizzjoni rilevanti tal-bażi ġuridika li tistipula li għall-għajnuna mogħtija lil intrapriżi kbar għal bidla fundamentali fil-proċess tal-produzzjoni, il-kostijiet eliġibbli jaqbżu d-deprezzament tal-assi marbutin mal-attività li għandha tiġi mmodernizzata matul it-3 snin fiskali preċedenti (il-paragrafu 29 tal-RAG).

|  |
| --- |
| …. |

* + 1. Jekk jogħġbok ipprovdi referenza għad-dispożizzjoni rilevanti tal-bażi ġuridika li tistipula li għall-għajnuna mogħtija għal diversifikazzjoni ta’ stabbiliment eżistenti, il-kostijiet eliġibbli jaqbżu mill-anqas b’200 % l-valur kontabilistiku tal-assi li jintużaw mill-ġdid, kif irreġistrat fis-sena fiskali ta’ qabel il-bidu tax-xogħlijiet (il-paragrafu 30 tal-RAG).

|  |
| --- |
| … |

* + 1. F’każijiet li jinvolvu l-lokazzjoni ta’ assi tanġibbli, jekk jogħġbok agħti referenza għad-dispożizzjonijiet rilevanti tal-bażi ġuridika li tistipula li l-kundizzjonijiet li ġejjin għandhom jiġu rrispettati (il-paragrafu 31 tal-RAG).

• fil-każ ta’ art u bini, il-lokazzjoni trid tkompli għal mill-anqas 5 snin wara d-data li fiha huwa mistenni li jitlesta l-investiment fil-każ ta’ intrapriżi kbar, u għal 3 snin fil-każ ta’ SMEs;

|  |
| --- |
| .. |

• fil-każ ta’ impjanti jew makkinarju, il-lokazzjoni trid tieħu l-forma ta’ lokazzjoni finanzjarja u trid tinkludi obbligu għall-benefiċjarju tal-għajnuna sabiex jixtri l-assi malli jiskadi t-terminu tal-lokazzjoni.

|  |
| --- |
| … |

* + 1. Il-paragrafu 32 tal-RAG jistipula li fil-każ ta’ akkwiżizzjoni ta’ stabbiliment “*fil-prinċipju jenħtieġ li jitqiesu biss il-kostijiet tax-xiri tal-assi minn partijiet terzi mhux relatati max-xerrej. Madankollu, jekk membru tal-familja tas-sid oriġinali, jew impjegat, jieħu f’idejh intrapriża żgħira, il-kundizzjoni li l-assi jridu jinxtraw minn partijiet terzi mhux relatati max-xerrej ma tapplikax. It-tranżazzjoni trid isseħħ skont il-kundizzjonijiet tas-suq. Jekk l-akkwiżizzjoni tal-assi ta’ stabbiliment tkun akkumpanjata minn investiment addizzjonali eliġibbli għall-għajnuna reġjonali, il-kostijiet eliġibbli ta’ dak l-investiment addizzjonali jenħtieġ li jiġu miżjuda mal-kostijiet tal-akkwiżizzjoni tal-assi tal-istabbiliment*”.

Jekk rilevanti għall-iskema notifikata, agħti referenza għad-dispożizzjonijiet tal-bażi ġuridika li jistipulaw li l-kundizzjonijiet ta’ hawn fuq għandhom jiġu rrispettati.

|  |
| --- |
| … |

* + 1. Fejn il-kostijiet eliġibbli taħt l-iskema jirrigwardaw assi intanġibbli (il-paragrafu 19(15) tal-RAG), speċifika jekk il-valur tal-investiment huwiex stabbilit abbażi tan-nefqa mġarrba mit-trasferiment tat-teknoloġija permezz tal-akkwist ta’ drittijiet ta’ privattivi, liċenzji, għarfien jew proprjetà intellettwali oħra:

drittijiet ta’ privattivi

liċenzji

għarfien

proprjetà intellettwali oħra

Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika:

|  |
| --- |
| .. |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika fejn huwa stipulat li għall-impriżi kbar in-nefqa fuq investiment intanġibbli eliġibbli ma tridx taqbeż il-50 % tal-kostijiet ta’ investiment eliġibbli totali tal-proġett (il-paragrafu 33 tal-RAG).

|  |
| --- |
| … |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika li tistipula li l-kundizzjonijiet stabbiliti fil-paragrafu 34 tal-RAG[[19]](#footnote-19) għandhom jiġu rrispettati.

|  |
| --- |
| … |

* 1. **Kostijiet eliġibbli kkalkolati abbażi tal-kostijiet tal-pagi**
     1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika fejn huwa stipulat kif għandu jkun stabbilit il-kost eliġibbli kkalkolat abbażi tal-kostijiet tal-pagi (il-paragrafu 35 tal-RAG), kif in-numru ta’ impjiegi maħluqin għandu jiġi kkalkolat b’referenza għall-paragrafu 19(16) tal-RAG u kif il-kostijiet tal-pagi tal-persuni rreklutati għandhom jiġu stabbiliti b’referenza għall-paragrafu 19(33) tal-RAG.

|  |
| --- |
| … |

* 1. **Kalkolu tal-kostijiet eliġibbli skontati**
     1. Jekk jogħġbok indika liema tipi ta’ għajnuna huma permessi taħt l-iskema:

għotjiet. Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika:

|  |
| --- |
| … |

is-self. Jekk jogħġbok indika kif l-ekwivalenti tal-għotja se jiġi kkalkolat u pprovdi r-referenza għad-dispożizzjonijiet rilevanti tal-bażi ġuridika:

|  |
| --- |
| … |

garanziji. Jekk jogħġbok indika kif l-ekwivalenti tal-għotja se jiġi kkalkolat u pprovdi r-referenza għad-dispożizzjonijiet rilevanti tal-bażi ġuridika:

|  |
| --- |
| … |

benefiċċji fuq it-taxxa. Jekk jogħġbok speċifika liema tip ta’ miżuri u indika kif l-ekwivalenti tal-għotja se jiġi kkalkolat. Jekk jogħġbok ipprovdi wkoll ir-referenza għad-dispożizzjonijiet rilevanti tal-bażi ġuridika:

|  |
| --- |
| … |

oħrajn. Jekk jogħġbok speċifika u indika kif l-ekwivalenti tal-għotja se jiġi kkalkolat. Jekk jogħġbok ipprovdi wkoll ir-referenza għad-dispożizzjonijiet rilevanti tal-bażi ġuridika:

|  |
| --- |
| …. |

* + 1. Speċifika jekk l-iskema ta’ għajnuna hijiex eliġibbli li tiġi kofinanzjata minn xi wieħed mill-Fondi tal-UE implimentati taħt ġestjoni kondiviża (il-“Fondi”). Jekk iva, semmi taħt liema programm jista’ jinkiseb dan il-finanzjament. Jekk jogħġbok indika wkoll l-ammont ta’ finanzjament mill-Fondi li se jkun involut, jekk huwa magħruf f’dan l-istadju.

|  |
| --- |
| … |

* + 1. Ipprovdi referenza għad-dispożizzjonijiet rilevanti tal-bażi ġuridika li jistipulaw li, qabel ma tagħti l-għajnuna individwali mill-iskema notifikata, l-awtorità tal-għoti tal-għajnuna għandha tistabbilixxi jekk il-benefiċjarju (fil-livell tal-grupp) irċeviex għajnuna għal investiment inizjali wieħed (jew aktar) mibdi fl-istess reġjun NUTS 3 f’perjodu ta’ 3 snin qabel id-data tal-bidu tax-xogħlijiet fuq il-proġett ta’ investiment.

|  |
| --- |
| … |

* + 1. Ipprovdi referenza għad-dispożizzjonijiet rilevanti tal-bażi ġuridika li jistipulaw li l-ammont totali tal-għajnuna li se tingħata taħt l-iskema għal kwalunkwe proġett ta’ investiment inizjali ma jaqbiżx l-ammont li jirriżulta mill-“intensità massima tal-għajnuna” (kif definit fil-paragrafu 19(19) tal-RAG), b’kont meħud tal-intensità akbar tal-għajnuna għall-SMEs (kif determinat fil-paragrafu 186 tal-RAG) jew l-“ammont aġġustat tal-għajnuna” (kif definit fil-paragrafu 19(3) tal-RAG), fejn applikabbli.

|  |
| --- |
| … |

* + 1. Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika li jistipulaw li meta l-għajnuna individwali tingħata minn bosta skemi ta’ għajnuna reġjonali jew flimkien ma’ għajnuna *ad hoc*, l-intensità massima permissibbli tal-għajnuna li tista’ tingħata lill-proġett tiġi kkalkolata bil-quddiem mill-ewwel awtorità tal-għoti (il-paragrafu 99 tal-RAG).

|  |
| --- |
| … |

* + 1. Meta l-iskema ta’ għajnuna tippermetti għajnuna għal investiment inizjali marbuta ma’ proġetti tal-Kooperazzjoni Territorjali Ewropea (KTE) jekk jogħġbok ipprovdi referenza għad-dispożizzjonijiet rilevanti tal-bażi ġuridika li jistipulaw (b’referenza għad-dispożizzjonijiet stipulati fil-paragrafu 100 tal-RAG) kif se tiġi stabbilita l-intensità massima tal-għajnuna applikabbli għall-proġett u l-benefiċjarji differenti involuti.

|  |
| --- |
| … |

|  |
| --- |
| Valutazzjoni tal-kompatibbiltà tal-iskema ta’ għajnuna |

* 1. **Kontribut għall-iżvilupp reġjonali, l-effetti pożittivi u l-ħtieġa għal intervent mill-Istat**
     1. Jekk jogħġbok spjega kif l-iskema hija konsistenti mal-istrateġija ta’ żvilupp taż-żona kkonċernata u tikkontribwixxi għaliha (il-paragrafu 44 tal-RAG):

|  |
| --- |
| … |

* + 1. Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika li fihom ir-rekwiżit li ssir Valutazzjoni tal-Impatt Ambjentali (“VIA”) għall-investimenti kkonċernati qabel l-għoti ta’ għajnuna lil proġetti individwali, meta hekk rikjest bil-liġi (il-paragrafu 49 tal-RAG).

|  |
| --- |
| … |

* + 1. Jekk jogħġbok spjega kif l-awtoritajiet tal-għoti se jagħtu prijorità u jagħżlu l-proġetti ta’ investiment skont l-objettivi tal-iskema (pereżempju, fuq il-bażi tal-approċċ ta’ punteġġ formali) (il-paragrafu 44 tal-RAG). Jekk jogħġbok ipprovdi wkoll ir-referenza għad-dispożizzjonijiet rilevanti tal-bażi ġuridika jew atti amministrattivi relatati oħrajn.

|  |
| --- |
| … |

* + 1. Jekk jogħġbok spjega kif, meta tagħti l-għajnuna lil proġetti ta’ investiment individwali taħt l-iskema notifikata, l-awtorità tal-għoti se tistabbilixxi li l-proġett(i) magħżul(in) jikkontribwixxi/u għall-objettiv tal-iskema u, għalhekk, għall-istrateġija ta’ żvilupp taż-żona kkonċernata. (il-paragrafu 46 tal-RAG)

|  |
| --- |
| … |

* + 1. Jekk jogħġbok spjega kif hija implimentata d-dispożizzjoni li tirrikjedi li kwalunkwe investiment appoġġat taħt l-iskema notifikata se jinżamm fiż-żona kkonċernata għal tal-anqas 5 snin (3 snin għall-SMEs) wara li jitlesta (il-paragrafu 47 tal-RAG). Jekk jogħġbok ipprovdi referenza għad-dispożizzjonijiet rilevanti fil-bażi ġuridika.

|  |
| --- |
| … |

* + 1. F’każijiet fejn l-għajnuna mogħtija taħt l-iskema notifikata hija kkalkolata abbażi tal-kostijiet tal-pagi, jekk jogħġbok spjega kif tiġi implimentata d-dispożizzjoni li tirrikjedi li l-impjiegi jinħolqu fi żmien 3 snin mit-tlestija tal-investiment, u li kull impjieg maħluq permezz tal-investiment ikkonċernat għandu jinżamm fiż-żona għal perjodu ta’ 5 snin (3 snin għall-SMEs) mid-data meta l-post ikun imtela’ l-ewwel darba (il-paragrafu 36 tal-RAG). Jekk jogħġbok ipprovdi r-referenza għad-dispożizzjoni rilevanti tal-bażi ġuridika.

|  |
| --- |
| … |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika fejn huwa stipulat li r-riċevituri jridu jipprovdu kontribuzzjoni ta’ mill-anqas 25 % tal-kostijiet eliġibbli, mir-riżorsi tagħhom stess jew permezz ta’ finanzjament estern, f’forma li hija eżenti minn kwalunkwe appoġġ finanzjarju pubbliku[[20]](#footnote-20). (il-paragrafu 48 tal-RAG)

|  |
| --- |
| … |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika li turi li l-iskema għandha tirrispetta l-limiti tal-mappa tal-għajnuna reġjonali applikabbli fi żmien l-għoti tal-għajnuna (il-paragrafu 88 tal-RAG). Jekk jogħġbok ipprovdi wkoll ir-referenza għad-deċiżjoni tal-Kummissjoni li tapprova l-mappa tal-għajnuna reġjonali kkonċernata.

|  |
| --- |
| … |

* 1. **Effett ta’ inċentiv tal-iskema**
     1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika li jistipulaw li kwalunkwe applikazzjoni għall-għajnuna trid tiġi ppreżentata qabel ma jinbeda x-xogħol fuq il-proġett ta’ investiment ikkonċernat (il-paragrafu 62 tal-RAG).

|  |
| --- |
| … |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika li jistipulaw li dawk li japplikaw għal għajnuna taħt l-iskema notifikata se jkunu obbligati jippreżentaw formola ta’ applikazzjoni standard provduta mill-awtorità tal-għoti ta’ għajnuna, li fiha jridu jispjegaw x’jiġri jekk ma jirċevux l-għajnuna u jindikaw liema mix-xenarji (*xenarju 1* – deċiżjoni ta’ investiment jew *xenarju 2* – deċiżjoni dwar is-sit) japplika (il-paragrafu 64 u l-paragrafu 59 tal-RAG). Jekk din il-formola ta’ applikazzjoni tkun differenti mill-eżempju mogħti fl-Anness VII tal-RAG, jekk jogħġbok ipprovdi kopja ta’ din il-formola.

|  |
| --- |
| … |

* + 1. Jekk jogħġbok ipprovdi r-referenza għad-dispożizzjonijiet rilevanti tal-bażi ġuridika li jistipulaw li intrapriżi kbar li japplikaw għall-għajnuna taħt l-iskema notifikata huma rikjesti jipprovdu evidenza dokumentarja sabiex tissostanzja x-xenarju kontrofattwali deskritt. (il-paragrafu 65 tal-RAG). Jekk jogħġbok spjega wkoll x’tip ta’ dokumenti se jkunu meħtieġa.

|  |
| --- |
| … |

* + 1. Jekk jogħġbok ipprovdi referenza għad-dispożizzjonijiet rilevanti tal-bażi ġuridika li jistipulaw li meta tivvaluta applikazzjonijiet għal għajnuna individwali, l-awtorità tal-għoti hija obbligata twettaq verifika tal-kredibbiltà tax-xenarju kontrofattwali pprovdut u tivverifika li l-għajnuna reġjonali għandha l-effett ta’ inċentiv meħtieġ li jikkorrispondi għax-*xenarju 1* jew ix-*xenarju 2*[[21]](#footnote-21) (il-paragrafu 66 tal-RAG).

|  |
| --- |
| … |

* 1. **Adegwatezza tal-iskema**
     1. Jekk jogħġbok spjega għaliex l-għajnuna reġjonali hija strument xieraq sabiex tgħin fl-iżvilupp taż-żona[[22]](#footnote-22) (il-paragrafu 80 tal-RAG):

|  |
| --- |
| … |

* + 1. Meta l-iskema tkun speċifika għas-settur, jekk jogħġbok uri l-vantaġġi ta’ dan l-istrument meta mqabbel ma’ skema multisettorjali jew ma’ għażliet ta’ politika oħrajn (il-paragrafu 81 tal-RAG):

|  |
| --- |
| … |

* + 1. Jekk jogħġbok speċifika jekk l-għajnuna individwali taħt l-iskema notifikata hijiex se tingħata:

Awtomatikament, jekk il-kundizzjonijiet tal-iskema jiġu ssodisfati jew

Fuq bażi diskrezzjonali, wara deċiżjoni tal-awtoritajiet

Jekk jogħġbok ipprovdi r-referenza għad-dispożizzjoni rilevanti tal-bażi ġuridika:

|  |
| --- |
| … |

Jekk għajnuna għandha tingħata fuq bażi diskrezzjonali, ipprovdi deskrizzjoni qasira tal-kriterji li ġew segwiti u ehmeż kopja tad-dispożizzjonijiet amministrattivi tal-awtorità tal-għoti applikabbli għall-għoti tal-għajnuna:

|  |
| --- |
| … |

* + 1. Jekk l-għajnuna mill-iskema tingħata f’forom li jipprovdu vantaġġ finanzjarju dirett[[23]](#footnote-23), jekk jogħġbok uri għaliex forom oħrajn ta’ għajnuna li potenzjalment ifixklu anqas, bħas-self bil-quddiem li jitħallas lura jew forom ta’ għajnuna li huma bbażati fuq strumenti ta’ dejn jew ta’ ekwità[[24]](#footnote-24) ma humiex adattati (il-paragrafu 85 tal-RAG):

|  |
| --- |
| … |

* 1. **Effett ta’ inċentiv u proporzjonalità tal-iskema**
     1. Jekk jogħġbok agħti referenza għad-dispożizzjonijiet rilevanti tal-bażi ġuridika li jistipulaw li għajnuna individwali mogħtija lil intrapriżi kbar taħt l-iskema notifikata se tkun limitata għall-kostijiet netti żejda marbutin mal-implimentazzjoni tal-investiment fiż-żona kkonċernata, meta mqabbla max-xenarju kontrofattwali fin-nuqqas ta’ għajnuna, bl-użu tal-metodu spjegat fil-paragrafu 96 u l-paragrafu 97 tal-RAG (il-paragrafu 95 tal-RAG).

|  |
| --- |
| … |

* 1. **Evitar ta’ effetti negattivi bla bżonn fuq il-kompetizzjoni u fuq il-kummerċ**
     1. Jekk jogħġbok spjega kif id-distorsjonijiet tal-kompetizzjoni u tal-kummerċ ikkawżati mill-iskema ta’ għajnuna nnotifikata se jkunu limitati għall-minimu (il-paragrafu 120 tal-RAG)[[25]](#footnote-25):

|  |
| --- |
| … |

* + 1. Jekk jogħġbok ipprovdi referenzi għad-dispożizzjonijiet rilevanti fil-bażi ġuridika li jistipulaw li meta tingħata l-għajnuna taħt l-iskema għal proġetti individwali, l-awtorità tal-għoti għandha tivverifika u tikkonferma li l-għajnuna ma tirriżultax f’effetti negattivi evidenti bħall-ħolqien ta’ kapaċità żejda f’suq li jkun sejjer lura f’termini assoluti (il-paragrafi 112 sa 115 tal-RAG), effetti kontra l-koeżjoni (il-paragrafi 116 u 117 tal-RAG) jew rilokazzjoni (il-paragrafu 118 tal-RAG) (il-paragrafu 121 tal-RAG).

|  |
| --- |
| … |

1. **Trasparenza**
   1. Jekk jogħġbok ikkonferma li t-test sħiħ tad-deċiżjoni għall-għoti ta’ għajnuna individwali jew tal-iskema ta’ għajnuna approvata u tad-dispożizzjonijiet ta’ implimentazzjoni tagħha, jew link għalih, u informazzjoni dwar kull għotja ta’ għajnuna individwali li taqbeż il-EUR 100 000, se jiġi ppubblikat bl-użu tal-istruttura fl-Anness VIII fil-Modulu tal-Għoti ta’ Trasparenza tal-Kummissjoni Ewropea jew fuq sit web komprensiv dwar l-għajnuna mill-Istat, fil-livell nazzjonali jew reġjonali[[26]](#footnote-26) fi żmien 6 xhur mid-data tal-għoti tal-għajnuna, jew, għal għajnuna fil-forma ta’ vantaġġi tat-taxxa, fi żmien sena mid-data li fiha tkun dovuta d-dikjarazzjoni tat-taxxa.

Iva

* 1. Jekk jogħġbok ipprovdi referenzi għad-dispożizzjonijiet rilevanti fil-bażi ġuridika li jistipulaw li l-awtorità tal-għoti għandha tippubblika fuq il-Modulu tal-Għoti ta’ Trasparenza jew fuq sit web komprensiv dwar l-għajnuna mill-Istat, fil-livell nazzjonali jew reġjonali[[27]](#footnote-27), tal-anqas l-informazzjoni li ġejja dwar l-iskemi notifikati ta’ għajnuna mill-Istat: it-test tal-iskema ta’ għajnuna notifikata u d-dispożizzjonijiet ta’ implimentazzjoni tagħha, l-awtorità tal-għoti, il-benefiċjarji individwali, l-ammont ta’ għajnuna għal kull benefiċjarju u l-intensità tal-għajnuna. (il-paragrafu 136 tal-RAG)

Jekk dawn id-dispożizzjonijiet ma jkunux fis-seħħ, jekk jogħġbok spjega għaliex le. Bl-istess mod, jekk dawn id-dispożizzjonijiet ma jkunux inklużi fil-bażi ġuridika għall-iskema notifikata, iżda jkunu jinsabu f’dokumenti leġiżlattivi oħrajn, jekk jogħġbok indika dan.

|  |
| --- |
| … |

Jekk jogħġbok ipprovdi referenzi għad-dispożizzjonijiet rilevanti fil-bażi ġuridika li jistipulaw li l-informazzjoni msemmija hawn fuq se tkun disponibbli għall-pubbliku ġenerali mingħajr restrizzjonijiet għal mill-anqas 10 snin mid-data tal-għoti tal-għajnuna. (il-paragrafu 140 tal-RAG)

|  |
| --- |
| … |

|  |
| --- |
| Evalwazzjoni, Rapportar u Monitoraġġ |

* 1. **Evalwazzjoni**
     1. Jekk jogħġbok indika n-numru SA tal-iskemi kollha ta’ għajnuna mill-Istat preċedenti u li għadhom għaddejjin b’objettiv u żona ġeografika simili. (il-paragrafu 144 tal-RAG)

|  |
| --- |
| … |

Xi waħda mill-iskemi ta’ għajnuna mill-Istat elenkati hawn fuq ġiet evalwata *ex post*? (il-paragrafu 144 tal-RAG)

Iva

Le

Jekk iva, jekk jogħġbok ipprovdi sommarju qasir tar-riżultati ewlenin tal-evalwazzjoni(jiet) *ex post* (fejn rilevanti, b’referenza u b’link).

|  |
| --- |
| … |

Jekk jogħġbok iddeskrivi kif ir-riżultati ta’ dawn l-evalwazzjonijiet tqiesu fit-tfassil tal-iskema l-ġdida.

|  |
| --- |
| … |

* + 1. Jekk jogħġbok indika jekk il-baġit tal-għajnuna mill-Istat tal-iskema jaqbiżx il-EUR 150 miljun fi kwalunkwe sena partikolari (il-paragrafu 143 tal-RAG):

Iva

Le

Jekk jogħġbok indika jekk il-baġit tal-għajnuna mill-Istat tal-iskema jaqbiżx is-EUR 750 miljun matul id-durata totali tal-iskema (jiġifieri d-durata kkombinata tal-iskema u kwalunkwe skema ta’ qabel li tkopri objettiv u żona ġeografika simili, mill-1 ta’ Jannar 2022):

Iva

Le

* + 1. Jekk jogħġbok indika jekk l-iskema hijiex (il-paragrafu 143 tal-RAG):

Skema li tinkludi karatteristiċi ġodda?

Iva

Le

Skema fejn jista’ jiġi previst tibdil sinifikanti tas-suq, tat-teknoloġija jew regolatorju?

Iva

Le

Skema li se tiġi evalwata anke jekk il-kriterji ta’ hawn fuq f’5.1.2. u 5.1.3. ma japplikawx?

Iva

Le

Jekk it-tweġiba hija “Le” għall-mistoqsija 5.1.1. u “Iva” għal xi waħda mill-mistoqsijiet f’5.1.2 jew 5.1.3, l-iskema għandha titqies għal evalwazzjoni *ex post* (il-paragrafu 143 tal-RAG). Jekk dan ikun il-każ, wieġeb “Iva” għall-mistoqsija rilevanti fil-formola ta’ notifika ġenerali, indika l-perjodu tal-evalwazzjoni, u nnotifika l-abbozz tal-pjan ta’ evalwazzjoni fl-Anness I – Parti III.8[[28]](#footnote-28).

* 1. **Rapportar u Monitoraġġ**
     1. Jekk jogħġbok ikkonferma li se:
* jintbagħtu r-rapporti annwali lill-Kummissjoni f’konformità mar-Regolament tal-Kunsill (UE) Nru 2015/1589 tat-13 ta’ Lulju 2015 u mar-Regolament tal-Kummissjoni (KE) Nru 794/2004 tal-21 ta’ April 2004 li jimplimenta r-Regolament tal-Kunsill (UE) 2015/1589 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea; u

Iva

* jinżammu rekords dettaljati għal mill-anqas 10 snin mid-data tal-għoti ta’ kwalunkwe għajnuna taħt l-iskema li jkun fihom l-informazzjoni u d-dokumentazzjoni ta’ sostenn meħtieġa sabiex jiġi stabbilit li l-kundizzjonijiet kollha ta’ kompatibbiltà huma ssodisfati, u li dawn ir-rekords jiġu pprovduti lill-Kummissjoni fuq talba.

Iva

1. Il-Linji Gwida dwar l-għajnuna reġjonali mill-Istat (ĠU C 153, 29.4.2021, p. 1). [↑](#footnote-ref-1)
2. Ir-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat (ĠU L 187, 26.6.2014, p. 1), kif emendat. [↑](#footnote-ref-2)
3. Ir-Regolament tal-Kummissjoni (UE) Nru 1407/2013 tat-18 ta’ Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna *de minimis* (ĠU L 352, 24.12.2013, p. 1). [↑](#footnote-ref-3)
4. Kif definiti fil-Linji Gwida dwar l-għajnuna mill-Istat għas-salvataġġ u r-ristrutturar ta’ impriżi mhux finanzjarji f’diffikultà (ĠU C 249, 31.7.2014, p. 1). [↑](#footnote-ref-4)
5. Kif definit fl-Anness VI tal-RAG. [↑](#footnote-ref-5)
6. “Linjite” tfisser linjite ta’ grad baxx C jew orto-linjite u linjite ta’ grad baxx B jew meta-linjite kif definit mis-sistema ta’ kodifikazzjoni internazzjonali għall-faħam stabbilita mill-Kummissjoni Ekonomika għall-Ewropa tan-Nazzjonijiet Uniti. [↑](#footnote-ref-6)
7. “Faħam” tfisser faħam ta’ grad għoli, ta’ grad medju u ta’ grad baxx tal-kategorija A u B kif definit mis-sistema ta’ kodifikazzjoni internazzjonali għall-faħam stabbilita mill-Kummissjoni Ekonomika għall-Ewropa tan-Nazzjonijiet Uniti, u kif iċċarat fid-deċiżjoni tal-Kunsill tal-10 ta’ Diċembru 2010 dwar Għajnuna mill-Istat biex jiġi ffaċilitat l-għeluq ta’ minjieri tal-faħam li mhumiex kompettitivi (ĠU L 336, 21.12.2010, p. 24). [↑](#footnote-ref-7)
8. Kif kopert mir-Regolament (UE) Nru 1379/2013 tal-Parlament Ewropew u tal-Kunsill tal-11 ta’ Diċembru 2013 dwar l-organizzazzjoni komuni tas-swieq fil-prodotti tas-sajd u tal-akkwakultura, li jemenda r-Regolamenti tal-Kunsill (KE) Nru 1184/2006 u (KE) Nru 1224/2009 u li jħassar ir-Regolament tal-Kunsill (KE) Nru 104/2000 (ĠU L 354, 28.12.2013, p. 1). [↑](#footnote-ref-8)
9. L-għajnuna mill-Istat għall-produzzjoni primarja, għall-ipproċessar u għall-kummerċjalizzazzjoni ta’ prodotti agrikoli li jirriżultaw fil-prodotti agrikoli elenkati fl-Anness I tat-Trattat u għall-forestrija hija soġġetta għal regoli stabbiliti fil-Linji Gwida għall-għajnuna mill-Istat fis-setturi tal-agrikoltura u tal-forestrija (ĠU C 204, 1.7.2014, p. 1). [↑](#footnote-ref-9)
10. L-RAG japplikaw għal skemi ta’ għajnuna li jappoġġaw attivitajiet li ma jaqgħux fil-kamp ta’ applikazzjoni tal-Artikolu 42 tat-Trattat, li huma kofinanzjati mill-Fond Agrikolu Ewropew għall-Iżvilupp Rurali (FAEŻR), jew li jingħataw bħala finanzjament nazzjonali addizzjonali għal dawn il-miżuri kofinanzjati, sakemm ir-regoli settorjali ma jipprevedux mod ieħor. [↑](#footnote-ref-10)
11. It-“trasport” tfisser it-trasport ta’ passiġġieri permezz ta’ inġenji tal-ajru, bit-trasport marittimu, bit-triq, bil-ferrovija u permezz ta’ passaġġi fuq l-ilma interni jew servizzi ta’ trasport ta’ merkanzija b’kiri jew b’kumpens. L-infrastruttura tat-trasport koperta minn linji gwida speċifiċi, bħall-ajruporti, ukoll hija eskluża minn dawn il-Linji Gwida (ara l-Komunikazzjoni tal-Kummissjoni — Linji Gwida dwar l-għajnuna mill-Istat għall-ajruporti u l-linji tal-ajru (ĠU C 99, 4.4.2014, p. 3). [↑](#footnote-ref-11)
12. Il-Linji Gwida tal-UE għall-applikazzjoni tar-regoli dwar l-għajnuna mill-Istat b’rabta mal-implimentazzjoni rapida tan-networks tal-broadband (ĠU C 25, 26.1.2013, p. 1). [↑](#footnote-ref-12)
13. Il-Kummissjoni se tivvaluta l-kompatibbiltà tal-għajnuna mill-Istat għas-settur tal-enerġija abbażi tal-Linji Gwida dwar l-għajnuna mill-Istat għall-protezzjoni ambjentali u l-enerġija 2014-2020 (ĠU C 200, 28.6.2014, p. 1). [↑](#footnote-ref-13)
14. “SMEs” tfisser intrapriżi li jissodisfaw il-kundizzjonijiet stipulati fir-Rakkomandazzjoni tal-Kummissjoni tas-6 ta’ Mejju 2003 dwar id-definizzjoni ta’ intrapriżi mikro, żgħar u ta’ daqs medju (ĠU L 124, 20.5.2003, p. 36). [↑](#footnote-ref-14)
15. Is-sempliċi akkwiżizzjoni tal-ishma ta’ impriża ma tikkwalifikax bħala investiment inizjali. [↑](#footnote-ref-15)
16. “L-istess attività jew waħda simili” tfisser attività li taqa’ taħt l-istess kategorija (kodiċi numeriku b’erba’ ċifri) tal-klassifikazzjoni statistika tal-attivitajiet ekonomiċi NACE Reviżjoni 2. [↑](#footnote-ref-16)
17. Is-sempliċi akkwiżizzjoni tal-ishma ta’ impriża ma tikkwalifikax bħala investiment inizjali li joħloq attività ekonomika ġdida. [↑](#footnote-ref-17)
18. Dik id-dispożizzjoni ma għandhiex għalfejn tapplika għal SMEs jew fil-każ ta’ akkwiżizzjoni ta’ stabbiliment. [↑](#footnote-ref-18)
19. Il-paragrafu 34 tal-RAG jipprevedi li l-assi intanġibbli li jistgħu jitqiesu għall-kalkolu tal-kostijiet ta’ investiment iridu jibqgħu assoċjati maż-żona kkonċernata u ma għandhomx jiġu ttrasferiti għal żoni oħrajn. Għal dan il-għan, l-assi intanġibbli jridu jissodisfaw il-kundizzjonijiet li ġejjin:

    iridu jintużaw esklussivament fl-istabbiliment li jirċievi l-għajnuna;

    iridu jkunu amortizzabbli;

    iridu jinxtraw skont kundizzjonijiet tas-suq minn partijiet terzi mhux relatati mal-akkwirent;

    iridu jiġu inklużi fl-assi tal-impriża li tkun qiegħda tirċievi l-għajnuna u jridu jibqgħu assoċjati mal-proġett li għalih tkun ingħatat l-għajnuna għal mill-anqas 5 snin (3 snin għall-SMEs). [↑](#footnote-ref-19)
20. Din il-mistoqsija ma tapplikax għal self sussidjat, self pubbliku ta’ kapital ta’ ekwità jew parteċipazzjonijiet pubbliċi li ma jissodisfawx il-prinċipju ta’ investitur tas-suq, garanziji mill-Istat li fihom elementi ta’ għajnuna, jew appoġġ pubbliku mogħti fl-ambitu tar-regola *de minimis*. [↑](#footnote-ref-20)
21. Xenarju kontrofattwali jitqies kredibbli jekk ikun ġenwin u jekk ikun jirrigwarda l-fatturi prevalenti għat-teħid tad-deċiżjonijiet fiż-żmien li fih il-benefiċjarju jieħu d-deċiżjoni dwar l-investiment. [↑](#footnote-ref-21)
22. Għal dan l-għan tista’ ssir referenza, fost l-oħrajn, għal valutazzjonijiet tal-impatt tal-iskema proposta jew evalwazzjonijiet *ex post* ta’ skemi simili. [↑](#footnote-ref-22)
23. Pereżempju, għotjiet diretti, eżenzjonijiet jew tnaqqis tat-taxxi, sigurtà soċjali jew imposti obbligatorji oħrajn, jew il-provvista ta’ art, prodotti jew servizzi bi prezzijiet favorevoli, eċċ. [↑](#footnote-ref-23)
24. Pereżempju, self b’rati tal-imgħax baxxi jew tnaqqis tal-imgħax, garanziji tal-Istat, ix-xiri ta’ parteċipazzjoni azzjonarja jew forniment alternattiv ta’ kapital b’termini favorevoli. [↑](#footnote-ref-24)
25. Sabiex il-Kummissjoni tkun tista’ tivvaluta l-effetti negattivi potenzjali, l-Istat Membru jista’ jippreżenta kwalunkwe valutazzjoni tal-impatt li tkun għad-dispożizzjoni tiegħu kif ukoll evalwazzjonijiet *ex post* li jkunu saru għal skemi simili preċedenti. [↑](#footnote-ref-25)
26. Kif definit fl-Anness III tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat. [↑](#footnote-ref-26)
27. Kif definit fl-Anness III tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat. [↑](#footnote-ref-27)
28. Għal gwida ara l-*Methodological Guidance Paper for Evaluation in the field of State aid*: [https://competition-policy.ec.europa.eu/system/files/2021-04/modernisation\_evaluation\_methodology\_en.pdf](https://competition-policy.ec.europa.eu/system/files/2021-04/modernization_evaluation_methodology_en.pdf). Il-pjan ta’ evalwazzjoni (l-Anness I – Parti III.8) għandu jiġi ppreżentat billi tintuża l-formola disponibbli fuq: <https://competition-policy.ec.europa.eu/state-aid/legislation/forms-notifications-and-reporting_en> [↑](#footnote-ref-28)